Ráðist hefur verið í breytingar á Hamarsvelli í Borgarnesi Eins og greint var frá í síðasta tölublaði Skessuhorns er þessar vikurnar rætt í blaðinu við við forsvarsmenn golfklúbba á Vesturlandi og staðan tekin á völlum í landsfjórðungnum . Í liðinni viku hitti blaðamaður Skessuhorns að máli Jóhannes Ármannsson , framkvæmdastjóra Golfklúbbs Borgarness og vallarstjóra á Hamarsvelli . Rætt var bæði um völl og klúbb . Jóhannes segir Hamarsvöll koma vel undan vetri . „ Völlurinn lítur rosalega vel út miðað það sem við höfum kynnst á svipuðum tíma undanfarin ár , sérstaklega ef miðað er við til dæmis vorið 2014 , “ segir Jóhannes . „ Það er búið að bera fyrstu áburðargjöfina á flatirnar . Nú bíðum við bara eftir að hlýni í veðri og gróðurinn taki aðeins við sér , “ segir hann og bætir því við að enn sé örlítið frost í Hamarsvelli . „ Þó að hlýtt sé yfir daginn þá frystir enn á nóttunni þannig að það er ennþá smá frost í vellinum . En apríl er nú bara nýbyrjaður . “